CELEX: 32009D0622
Language: mt
Date: 2009-08-20 00:00:00
Title: 2009/622/KE: Deċiżjoni tal-Kummissjoni tal- 20 ta’ Awwissu 2009 li tawtorizza metodi għall-klassifikazzjoni tal-karkassi tal-majjali fis-Slovakkja (notifikata bid-dokument numru C(2009) 6389)

27.8.2009   
            
            
               MT
            
            
               Il-Ġur nal Uff iċjali tal-Unjoni Ewropea
            
            
               L 224/11
            
         DEĊIŻJONI TAL-KUMMISSJONI
   tal-20 ta’ Awwissu 2009
   li tawtorizza metodi għall-klassifikazzjoni tal-karkassi tal-majjali fis-Slovakkja
   (notifikata bid-dokument numru C(2009) 6389)
   (it-test bis-Slovakk biss huwa awtentiku)
   (2009/622/KE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament tal-Kunsill (KE) Nru 1234/2007 tat-22 ta’ Ottubru 2007 li jistabbilixxi organizzazzjoni komuni ta’ swieq agrikoli u dwar dispożizzjonijiet speċifiċi għal ċerti prodotti agrikoli (Ir-Regolament Waħdieni dwar l-OKS) (1), u b'mod partikolari l-Artikolu 43, il-punt (m), flimkien mal-Artikolu 4 tiegħu,
   Billi:
   
               (1)
            
            
               Skont l-Anness V, il-punt B.IV, il-punt 1 tar-Regolament (KE) Nru 1234/2007, il-klassifikazzjoni tal-karkassi tal-majjali għandha tiġi ddeterminata billi jiġi stmat il-kontenut tad-dgħif permezz ta’ metodi ta’ valutazzjoni ppruvati statistikament ibbażati fuq il-qies fiżiku ta’ waħda mill-partijiet anatomiċi tal-karkassa tal-majjal jew aktar. L-awtorizzazzjoni tal-metodi għall-klassifikazzjoni għandha tkun suġġetta għall-konformità b’tolleranza massima għall-iżbalji statistiċi fil-valutazzjoni. Definizzjoni ta' din it-tolleranza tinsab fl-Artikolu 23(3) tar-Regolament tal-Kummissjoni (KE) Nru 1249/2008 tal-10 ta' Diċembru 2008 li jistabbilixxi regoli dettaljati dwar l-implimentazzjoni tal-iskali tal-Komunità għall-klassifikazzjoni ta’ karkassi taċ-ċanga, tal-majjal, u tal-laħam tan-nagħaġ u r-rapportar tal-prezzijiet tagħhom (2).
            
         
               (2)
            
            
               Is-Slovakkja talbet lill-Kummissjoni tawtorizza tliet metodi għall-klassifikazzjoni tal-karkassi tal-majjali u ppreżentat ir-riżultati tal-provi tad-dissezzjoni fit-tieni parti tal-protokoll previst fl-Artikolu 23(4) tar-Regolament (KE) Nru 1249/2008.
            
         
               (3)
            
            
               Eżami ta' din it-talba wera li l-kundizzjonijiet għall-awtorizzazzjoni ta’ dawn il-metodi għall-klassifikazzjoni huma sodisfatti.
            
         
               (4)
            
            
               L-ebda modifika fl-apparat jew fil-metodi ta' klassifikazzjoni ma tista' tiġi awtorizzata ħlief permezz ta' Deċiżjoni ġdida tal-Kummissjoni adottata fid-dawl tal-esperjenza miksuba. Għal din ir-raġuni, din l-awtorizzazzjoni tista’ titħassar.
            
         
               (5)
            
            
               Il-miżuri pprovduti f’din id-Deċiżjoni huma skont l-opinjoni tal-Kumitat ta’ Ġestjoni għall-Organizzazzjoni Komuni tas-Swieq Agrikoli,
            
         ADOTTAT DIN ID-DEĊIŻJONI:
   Artikolu 1
   L-użu tal-metodi li ġejjin huwa b’dan awtorizzat għall-klassifikazzjoni tal-karkassi tal-majjali fis-Slovakkja skont ir-Regolament (KE) Nru 1234/2007:
   
               (a)
            
            
               l-apparat imsejjaħ “Two-point, (Zwei punkte – ZP)” u l-metodi ta’ valutazzjoni marbutin miegħu, li d-dettalji tagħhom jinsabu fil-Parti nru 1 tal-Anness;
            
         
               (b)
            
            
               l-apparat imsejjaħ “Fat-O-Meater (FOM)” u l-metodi ta’ valutazzjoni marbutin miegħu, li d-dettalji tagħhom jinsabu fil-Parti nru 2 tal-Anness;
            
         
               (c)
            
            
               l-apparat imsejjaħ “Ultrafom 300 (UFOM)” u l-metodi ta’ valutazzjoni marbutin miegħu, li d-dettalji tagħhom jinsabu fil-Parti nru 3 tal-Anness.
            
         Artikolu 2
   Modifiki fl-apparat jew fil-metodi ta' valutazzjoni m'għandhomx jiġu awtorizzati.
   Artikolu 3
   Din id-Deċiżjoni hija indirizzata lir-Repubblika tas-Slovakkja.
   
      Magħmula fi Brussell, l-20 ta’ Awwissu 2009.
      
         
            Għall-Kummissjoni
         
         Mariann FISCHER BOEL
         
            Membru tal-Kummissjoni
         
      
   
   
      (1)  ĠU L 299, 16.11.2007, p. 1.
   
      (2)  ĠU L 337, 16.12.2008, p. 3.
   
      ANNESS
      
         METODI GĦALL-KLASSIFIKAZZJONI TAL-KARKASSI TAL-MAJJALI FIS-SLOVAKKJA
      
      IL-PARTI 1
      
         Two-Point (Zwei Punkte — ZP)
      
      
               
                  1.
               
               
                  Il-klassifikazzjoni tal-karkassi tal-majjali tista' ssir bl-użu tal-metodu manwali li jissejjaħ “Two-Point (Zwei Punkte — ZP)”.
               
            
               
                  2.
               
               
                  Dan il-metodu jista’ jiġi implimentat bl-użu ta’ riga, u l-klassifika tiġi determinata abbażi tal-ekwazzjoni ta’ previżjoni. Huwa bbażat fuq il-kejl manwali mal-linja tan-nofs tal-karkassa maqsuma tal-ħxuna tal-muskolu u tal-ħxuna tax-xaħam.
               
            
               
                  3.
               
               
                  Il-kontenut ta’ dgħif tal-karkassi għandu jiġi kkalkulat skont il-formula li ġejja:
                  
                     ZP = 59,790 + 0,107 × M – 0,581 × F
                  fejn:
                  
                              
                                 
                           
                           
                              =
                           
                           
                              il-kontenut tad-dgħif stmat fil-karkassa (f’perċentwali),
                           
                        
                              M
                           
                           
                              =
                           
                           
                              il-ħxuna tal-muskolu, imkejla mal-linja tan-nofs tal-karkassa maqsuma fil-post l-aktar qasir mit-tarf tal-musculus gluteus medius minn quddiem (in-naħa tar-ras) sat-tarf ta’ fuq tal-kanal tal-ispina (f'millimetri),
                           
                        
                              F
                           
                           
                              =
                           
                           
                              il-ħxuna tax-xaħam (inkluż il-ġilda ta' barra), imkejla mal-linja tan-nofs tal-karkassa maqsuma fil-post l-aktar irqiq 'il fuq mill-musculus gluteus medius (f'millimetri).
                           
                        Din il-formula għandha tkun valida għall-karkassi li jiżnu bejn is-60 u l-120 kilogramma.
               
            IL-PARTI 2
      
         Il-“Fat-O-Meater (FOM)”
      
      
               
                  1.
               
               
                  Il-klassifikazzjoni tal-karkassi tal-majjali għandha ssir bl-użu tal-apparat imsejjaħ “Fat-O-Meater (FOM)”.
               
            
               
                  2.
               
               
                  L-apparat għandu jkun mgħammar b’sonda li għandha dijametru ta’ sitt millimetri li tinkludi fotodajowd (“photodiode”) tat-tip SFH 950 tad-ditta Siemens u “photodetector” (tat-tip SFH 960) u li jkollha distanza ta’ ħidma ta’ bejn 3 u 103 millimetri. Ir-riżultati tal-kejl jinqalbu f’kontenut tad-dgħif stmat permezz ta’ kompjuter.
               
            
               
                  3.
               
               
                  Il-kontenut ta’ dgħif tal-karkassa għandu jiġi kkalkolat skont il-formula li ġejja:
                  
                     FOM = 61,213 + 0,152 × M – 0,624 × F
                  fejn:
                  
                              
                                 
                           
                           
                              =
                           
                           
                              il-kontenut tad-dgħif stmat fil-karkassa (f’perċentwali),
                           
                        
                              M
                           
                           
                              =
                           
                           
                              il-ħxuna tal-muskolu mkejla bejn it-tieni u t-tielet kustilji mill-aħħar, 70 mm mil-linja tan-nofs tal-karkassa maqsuma (f'millimetri),
                           
                        
                              F
                           
                           
                              =
                           
                           
                              il-ħxuna tax-xaħam (inkluż il-ġilda ta' barra), fl-istess punt fejn titkejjel il-ħxuna tal-muskolu (f'millimetri).
                           
                        Din il-formula għandha tkun valida għall-karkassi li jiżnu bejn is-60 u l-120 kilogramma.
               
            IL-PARTI 3
      
         “Ultrafom 300 (UFOM)”
      
      
               
                  1.
               
               
                  Il-klassifikazzjoni tal-karkassi tal-majjali għandha ssir bl-użu tal-apparat imsejjaħ “Ultrafom 300 (UFOM)”.
               
            
               
                  2.
               
               
                  L-apparat għandu jkun mgħammar b’sonda ultrasonika bi frekwenza ta’ 4 MHz (tat-tip MB 4 SE tad-ditta Krautkrämer). Is-sinjal ultrasoniku jinqaleb għal wieħed diġitali, u jiġi rreġistrat u pproċessat permezz ta’ mikroproċessur (tat-tip 80 C 32 tad-ditta Intel). Ir-riżultati tal-kejl għandhom jinqalbu f’kontenut tad-dgħif stmat permezz tal-apparat tal-“Ultrafom” innifsu.
               
            
               
                  3.
               
               
                  Il-kontenut ta’ dgħif tal-karkassa għandu jiġi kkalkolat skont il-formula li ġejja:
                  
                     UFOM = 64,436 + 0,073 × M – 0,742 × F
                  fejn:
                  
                              
                                 
                           
                           
                              =
                           
                           
                              il-kontenut tad-dgħif stmat fil-karkassa (f’perċentwali),
                           
                        
                              M
                           
                           
                              =
                           
                           
                              il-ħxuna tal-muskolu mkejla bejn it-tieni u t-tielet kustilji mill-aħħar, 70 mm mil-linja tan-nofs tal-karkassa maqsuma (f'millimetri),
                           
                        
                              F
                           
                           
                              =
                           
                           
                              il-ħxuna tax-xaħam (inkluż il-ġilda ta' barra), fl-istess punt fejn titkejjel il-ħxuna tal-muskolu (f'millimetri).
                           
                        Din il-formula għandha tkun valida għall-karkassi li jiżnu bejn is-60 u l-120 kilogramma.